Tagnit tutlayant n Tmurt n Lezzayer tettwassen s tuget, imi tilin n waṭas n tutlayin deg yiwen n wanar yettawin ɣer umgired n tutlayt. Akken i d-yenna Martinet (A.), tutlayt d allal n taywalt, imi tirmit n umdan tḍerru s umgired deg yal taɣiwant, ɣer tayunt s ugbur asnamkan d tenfalit tanmeslit, d iwalecen yellan kifkif; tanfalit-a tanmeslit tettwasusru ula d nettat am tayunin timsefrutin, timseḍfarin, imeslicen, deg umḍan ibedden deg yal tutlayt, anda tignatin d yineqqisen imsemkalen mgaraden nutni daɣen seg tutlayt ɣer tayeḍ1.